Ernst-Reuter-Platzin metroasema

Ernst-Reuter-Platz on Berliinin metron asema linjalla U2, samannimisen aukion kohdalla. Alfred Grenanderin suunnittelema asema avattiin 14. joulukuuta 1902 nimellä Knie. Nykyisen nimensä asema sai vuonna 1953, kun asema ja aukio nimettiin Länsi-Berliinin menehtyneen pormestarin Ernst Reuterin mukaan. Asemalla on kaksi laituria, jotka vuonna 1929 pidennettiin 90 metristä 110 metriin, jotta kahdeksanvaunuiset junat mahtuisivat asemalle. Hissejä ei laitureille ole. Pikabussilinja M45 pysähtyy asemalla.

 Lähteet 

Luokka:Berliinin metroasemat